Edøy
Store norske leksikon,Geografi,Norges geografi,Møre og Romsdal,Smøla
Edøy er en tidligere kommune i Møre og Romsdal, opprettet 1837 da det kommunale selvstyret ble innført. Kommunen omfattet da hele den nåværende Smøla kommune, likeledes vestre del av den nåværende Aure kommune (svarer til Tustna kommune 1873–1965).
Fra Edøy ble Tustna utskilt som egen kommune 1873, og 1915 ble den delt i tre nye kommuner: Edøya, Hopen og Brattvær. Edøy kommune bestod etter dette av de sentrale og sørlige delene av øya Smøla, Edøya mellom denne og Trondheimsleia og dessuten tallrike mindre øyer holmer og skjær utenfor, særlig i vest og sør. Edøy ble i 1960 slått sammen med Brattvær og Hopen til den nye Smøla kommune. Edøy kommune i 1915–1960 svarer til det nåværende Edøy sogn som i 2015 hadde 706 innbyggere.Navnet er opprinnelig navnet på øya mellom øya Smøla og Trondheimsleia. Det kommer av norrønt Æðey, av æðr, som betyr 'ærfugl'. Les mer i Store norske leksikon Smøla Aure Møre og Romsdal